ועדת הכספים, כנסת 20, פרוטוקול מספר 535, 2016-12-06 12:00

משה גפני: צהריים טובים.

משה גפני: אני מתכבד לפתוח את ישיבת ועדת הכספים.

משה גפני: על סדר היום צו הבלו על דלק (פטור והישבון)(תיקון), התשע"ז-2016.

משה גפני: מי מציג את הצו?

<קובי בוזו: צהריים טובים.

<קובי בוזו: אני קובי בוזו מרשות המסים.

משה גפני: אני רוצה להגיד לך ובאמצעותך לכולם – אנחנו לא נדרשים לעבוד מהר יותר ממשרדי הממשלה.

משה גפני: המנכ"ל דיבר אתי על הצו.

<קובי בוזו: איזה מנכ"ל?

<קובי בוזו: משרד האנרגיה?

משה גפני: כן.

<קובי בוזו: אני מרשות המסים.

משה גפני: לא משנה.

משה גפני: אני אומר גם לכם.

משה גפני: אנחנו לא נדרשים לעבוד מהר יותר מהממשלה.

משה גפני: אז הממשלה יכולה להכין צו במשך שנתיים, להגיש לנו את זה באיזה יום בשבוע, ואתם רוצים שאנחנו נאשר לכם את זה בתוך שלושה ימים.

משה גפני: זה בסדר.

משה גפני: זה סימן שאתם מאוד מעריכים אותנו.

<קובי בוזו: גם אנחנו, אבל עבדנו על זה זמן קצר, ולא שנתיים.

משה גפני: כמה זמן?

<קובי בוזו: לפני כחודש - -

משה גפני: אז לנו מגיע שבועיים?

<קובי בוזו: אני מסכים אתך.

משה גפני: בסדר, אבל אנחנו מביאים את זה מיד.

משה גפני: בבקשה.

משה גפני: לא לדבר בפלאפון.

<קובי בוזו: פשוט משרד האנרגיה לא כאן.

<קובי בוזו: אבל בסדר, אני אציג.

<שגית אפיק: מנהל מינהל הדלק לא פה?

<קריאה: מחפש חנייה.

<קובי בוזו: הם ייכנסו.

<קובי בוזו: אני יכול להציג את זה בינתיים.

משה גפני: תציג.

משה גפני: אם הם לא יגיעו אני לא אאשר.

משה גפני: יש גבול.

משה גפני: בבקשה.

<קובי בוזו: לפני שבועות ספורים פנו אלינו ממשרד האנרגיה, ואמרו שהתקבלה החלטת ממשלה להגדיל את מלאי החירום של הדלק במדינת ישראל.

<קובי בוזו: כשמשרד האנרגיה פנה אלינו הוא ביקש שנייבא את הדלק מחו"ל ולראות שזה אכן פטור ממס קנייה או מבלו.

<קובי בוזו: אצלנו גם בצו תעריף המכס וגם בצו הטלת בלו הדלק חייב בבלו אם זה נרכש בייצור מקומי או במס קנייה אם הוא נרכש ביבוא.

<קובי בוזו: כדי לפטור את הדלק ממסים נדרש התיקון שמונח כאן לפניכם.

<קובי בוזו: למעשה, אנחנו קובעים כאן פטור מבלו על דלק שיירכש כמלאי חירום בהחלטת ממשלה.

משה גפני: אני הבנתי שאם הצו הזה לא יאושר אז בעצם ישלמו - -

<קובי בוזו: אז ברגע שהוא יקנה בייבוא הוא יצטרך לשלם מס קנייה.

<קובי בוזו: אחרי שהצו הזה יאושר אנחנו נעשה תיקון לצו תעריף המכס.

<קובי בוזו: נתקן שם ונוסיף פרט מכס שהוא יוכל לייבא שם את הדלק בפטור ממס קנייה.

<קובי בוזו: באמצעות הצו הזה הוא יוכל לקנות גם ברכישה מקומית דלק ופטור ממס קנייה.

<קובי בוזו: זאת אומרת כמו שאמרת, אם לא תאשרו את הצו הזה אז למעשה הוא יצטרך לשלם בלו.

<קובי בוזו: אם מדובר על בנזין זה שלושה שקלים לכל ליטר.

משה גפני: אז מתי תביאו?

<קובי בוזו: אחרי שיאושר כאן הצו הזה אנחנו צריכים להחתים את השר על הצו הנוכחי, ובנוסף יש לנו צו נוסף שנחתים אותו על צו תעריף המכס.

<קובי בוזו: אלה שני צווים שהוא יחתום עליהם.

<קובי בוזו: נצטרך לפרסם את זה ממש מהר.

משה גפני: הצו השני צריך אישור של הוועדה?

<קובי בוזו: לא.

משה גפני: שגית ושלומית, אתן מכירות את זה?

<שגית אפיק: צו הפחתה לא צריך אישור שלנו.

משה גפני: אה, זה צו הפחתה.

<קובי בוזו: גם על זה מדובר פה.

משה גפני: מנהל מינהל הדלק הגיע?

<חגית אייזנמן מלכה: היועצת המשפטית הגיעה.

משה גפני: מנהל מינהל הדלק לא אמור להגיע?

<חגית אייזנמן מלכה: לדעתי, הוא לא יצליח להגיע.

משה גפני: למה?

<חגית אייזנמן מלכה: כי הוא מתזז בין חמש ישיבות.

<חגית אייזנמן מלכה: אבל הנציגות כאן היא די בכירה, לצורך העניין.

משה גפני: אני בעד הנציגות.

משה גפני: בכלל, יועצות משפטיות אצלי זה דרגה ראשונה, ובמיוחד יועצים משפטיים.

משה גפני: אבל אני לא מתכוון לאשר את זה אם מנהל מינהל הדלק לא מגיע.

משה גפני: כשהוא יגיע אנחנו נכנס את הוועדה מחדש.

משה גפני: תודה רבה.

<חגית אייזנמן מלכה: אני מכבדת את הוועדה, אבל אני חושבת ש- -

משה גפני: מנהל מינהל הדלק יבוא לוועדה.

משה גפני: הוא יכול לתזז בין חמש ישיבות.

משה גפני: שאול מרידור הסביר לי שזה הדבר הכי חשוב במדינת ישראל.

משה גפני: אז עם כל הכבוד, אנחנו לא עובדים במשרדי הממשלה.

משה גפני: כשהוא יגיע נכנס את הוועדה מחדש.

<חגית אייזנמן מלכה: נכון שזה אחד הדברים הכי חשובים - -

משה גפני: אין לי טענות.

משה גפני: הכול בסדר.

<חגית אייזנמן מלכה: יש פה עניין של מלאי חירום של מדינת ישראל שעומד על הפרק.

<חגית אייזנמן מלכה: אני לא חושבת שהנוכחות של מנהל מינהל הדלק - -

משה גפני: הישיבות שבהן הוא נמצא הן יותר חשובות ממלאי החירום?

<חגית אייזנמן מלכה: האמת שאני לא יודעת.

<חגית אייזנמן מלכה: לא בדקתי אתו מהן הישיבות שהוא נמצא בהן.

משה גפני: גם אני לא.

משה גפני: כשהוא יבוא נאשר את זה.

<חגית אייזנמן מלכה: מבחינתו כשיש יועצת משפטית שבאה ומייצגת - -

משה גפני: נגמר העניין.

משה גפני: תודה רבה.

משה גפני: סיימנו את הדיון בעניין הזה.

משה גפני: כשהוא יגיע נקיים את הדיון מחדש.

משה גפני: זה יהיה עוד היום אם הוא יגיע.

משה גפני: אם הוא לא מגיע לא יהיה.

משה גפני: אני מחדש את הישיבה.

משה גפני: אני מבקש שיקראו למישהו מהלשכה המשפטית.

משה גפני: אני לא נוזף באף אחד, אבל אני לא אוהב שנוזפים בנו.

משה גפני: אמרתם שזה חירום.

משה גפני: שאול מרידור דיבר אתי מחו"ל.

משה גפני: אם זאת תמונת המצב אז הייתם צריכים להיות פה.

משה גפני: אני קבעתי את הישיבה מהר.

משה גפני: מדובר על עניין של חירום ולכן שמתי את זה.

משה גפני: לא הייתי שם את זה כי אנחנו נמצאים בדיוני תקציב.

משה גפני: בבקשה, מנהל מינהל הדלק.

<חן בר יוסף: ראשית, אדוני צודק.

<חן בר יוסף: התנצלותי.

<חן בר יוסף: אני כבר רבע שעה מחפש חנייה מסביב למשכן.

משה גפני: לא יעזור לי לפריימריז שתגיד שאני צודק.

<חן בר יוסף: טוב, בשביל התחושה הטובה של תחילת הדיון.

משה גפני: לא, אין לי תחושה.

משה גפני: מנהל מינהל הדלק צריך להיות כאן.

משה גפני: אני מכבד את כל הנוכחים.

משה גפני: אבל אתה צריך להיות כאן.

משה גפני: אנחנו הולכים לאשר את זה מהר.

<חן בר יוסף: צודק.

<חן בר יוסף: ענייננו בבקשה שלנו מרשות המסים אחרי שהופתענו לגלות שאף על פי שאנחנו מחזיקים במלאי לצורכי הבטחת ביטחונה של מדינת ישראל במצב של כשל אספקה, והמלאי זה פטור מבלו.

<חן בר יוסף: כשבאנו להגדיל את כמות המלאי בעקבות החלטת ממשלה שקבעה שזה נדרש, הסתבר שאמנם אנחנו פטורים מבלו אבל לא פטורים ממס קנייה.

<חן בר יוסף: המלאי העתידי שאנחנו עתידים לרכוש - -

<רוית נעים: לא פטורים מבלו ולא ממס קנייה.

<חן בר יוסף: גם וגם.

<חן בר יוסף: לענייננו לצורכי הגדלת המלאי אנחנו צריכים פטור מבלו.

<חן בר יוסף: המלאי הזה, להבדיל מדלקים שנרכשים באופן שוטף במשק, אינו מיועד לשימוש, אלא מיועד להיות מאוחסן.

<חן בר יוסף: לכשישתמשו בו ישלמו עליו בלו כדין.

<חן בר יוסף: אבל בשלב שבו רק מאחסנים אותו אין צורך בהכפלת - -

משה גפני: אבל בישיבה שהתקיימה לפני כמה דקות הבנתי שאתם תצטרכו לעשות עוד צו אחרי שזה יאושר.

משה גפני: היועצת המשפטית, את יכולה להגיד?

<רוית נעים: אני מהלשכה המשפטית ברשות המסים.

<רוית נעים: אנחנו מתקנים את צו הבלו על דלק (פטור).

<רוית נעים: לאחר מכן - -

משה גפני: רגע, אני כבר התבלבלתי.

<רוית נעים: הצו שמונח לפניך הוא תיקון לצו הבלו על דלק.

<רוית נעים: אנחנו מתקנים את צו הבלו על דלק (פטור), ומוסיפים סעיף שייתן פטור מבלו לדלק הזה שישמש כמלאי לשעת חירום.

<רוית נעים: במקביל נעשה תיקון בצו תעריף המכס שזה צו שהוא הפחתה, ולפיכך לא דורש אישור ועדת כספים מראש.

משה גפני: תודה.

משה גפני: היועצת המשפטית של מנהל הדלק, בבקשה.

<חגית אייזנמן מלכה: אין לי הרבה מה להוסיף.

<חגית אייזנמן מלכה: משרד התשתיות הלאומיות מחזיק היום מלאי חירום שהוא רכש מחברות הדלק.

<חגית אייזנמן מלכה: ההסדר החקיקתי הוא שונה, ולכן יש את זה גם בהסדר הבלו שהיה קיים עד היום.

<חגית אייזנמן מלכה: אנחנו לא היינו מודעים לזה.

<חגית אייזנמן מלכה: לכן עכשיו גם התיקון הדחוף.

משה גפני: עוד מישהו רוצה להוסיף?

<קובי בוזו: אני רק רוצה להגיד שכתבנו קודם שהמלאי ישמש מכוח החלטת ממשלה.

<קובי בוזו: זאת אומרת - - -

<קריאה: או חוק.

<קובי בוזו: או חוק.

<קובי בוזו: אז גם הדלק יהיה פטור כל עוד הוא ישמש כמלאי.

<קובי בוזו: כתבנו כאן גם כמה תנאים שמדובר במלאי חדש שיאוחסן במקומות ייצור שאנחנו מפקחים עליהם.

<קובי בוזו: מדובר לא רענון של מלאי - - - של מלאי קיים.

משה גפני: את שומעת, עליזה?

עליזה לביא: כן.

עליזה לביא: שלחו לי בדיוק משהו.

עליזה לביא: אתה רוצה לדעת מה שלחו לי?

משה גפני: לא, לא.

עליזה לביא: "זינוק בשכר ראשי המועצות הדתיות" - -

משה גפני: את מערבת שמחה בשמחה.

משה גפני: זה הדבר הבא.

משה גפני: יש לך היכולת להפיל את זה עכשיו.

משה גפני: מדובר על משהו אחר, לא על משרד הדתות.

משה גפני: אנחנו כבר מקיימים את הדיון.

משה גפני: למקוואות משתמשים בדלק לא חירום, אלא רגיל.

משה גפני: אז יש לזה איזושהי נגישות.

משה גפני: בקיצור, מדובר על מלאי חירום של הדלק.

משה גפני: שאול מרידור התקשר אלי מחו"ל.

משה גפני: הם באו לכאן כולם – מנהל מינהל הדלק ורשות המסים כדי לפטור אותם כדי שהמלאי הזה יהיה כי הוא מלאי חירום.

משה גפני: במקביל ייצא צו שלא יצטרכו לשלם על המלאי הזה מכס.

משה גפני: אם את מתנגדת תגידי לי.

משה גפני: אם את לא מתנגדת אז גם תגידי לי.

עליזה לביא: אני חושבת ששנינו לא מתנגדים, נכון?

משה גפני: מי בעד אישור צו הבלו על הדלק (פטור והישבון)?

משה גפני: מי נגד?

משה גפני: מי נמנע?

משה גפני: בעד הצו – פה-אחד

משה גפני: נמנעים – אין <צו הבלו על דלק (פטור והישבון) (תיקון), התשע"ז-2016, אושר>.

משה גפני: בעד- פה-אחד, אין מתנגדים, אין נמנעים.

משה גפני: צו הדלק אושר.

משה גפני: תודה רבה לכם.